Atmosfèra (unitat)
L'atmosfèra normala (simbòl atm) es una unitat de mesura de pression, qu'aparten pas al Sistèma internacional (SI). Foguèt definida pendent de la 10a Conferéncia generala dels peses e mesuras, en 1954, coma essent egala a 1 013 250 dinas per cm2 (o 101 325 Pa). Correspond a la pression d'una nautor de 760 mmHg a , jos l'acceleracion normala (g = 9,80665 m/s2).

Aquesta valor representa la pression atmosferica mejana al nivèl mejan de la mar sus la latitud de París. En practica, es pro pròche de la pression mejana al nivèl de la mar de gairebe totes los païses industrializats (a l'entorn de la latitud 49° N). Es uèi remplaçada per l'unitat SI, lo pascal (Pa), mas demora pasmens internacionalament coneguda e relativament correnta dins la literatura especializada de las annadas 1960 a 1980.

L'atmosfèra tecnica (simbòl at) es tanben una anciana unitat de pression, definida coma la pression exercida per una colomna d'aiga de 10 mètres: 1 at = 98 066,5 Pa (valor exacta).

Equivaléncias 
Una pression de 1 atm pòt tanben èsser exprimida coma:
 ≡ 1,01325 bar, o 1 013,25 millibars
 ≡ 101,325 kPa, o 1 013,25 hPa
 ≡ 760 torrs
 ≈ 760,001 mmHg, 
 ≈ 29,9213 inHg, 
 ≈ 1,033227452799886 kgf/cm2, o atmosfèras tecnicas
 ≈ 1 033,227452799886 cmH2O, a 
 ≈ 406,7824617322385 inH2O,  
 ≈ 14,6959487755134 psi
 ≈ 2 116,21662367394 lsf

Aplicacions 
En quimia, las condicions normalas de temperatura e de pression son definidas per una temperatura de  e una pression de 1 atm. En 1990, la pression estandarda foguèt cambiada de 1 atm a 10Modèl:5 Pa (1 bar).

Es corrent, subretot en sotada, d'assimilar l’atmosfèra al bar (unitat).

Nòtas e referéncias 

Unitat de mecanica